Source: https://www.jogiforum.hu/hirek/38406
Timestamp: 2020-07-15 06:20:52
Document Index: 34273464

Matched Legal Cases: ['bíróság ', 'bíróság ', 'bíróság\n', 'bíróság ', 'bíróság ', 'bíróság ']

Nem alaptörvény-ellenes a Btk. kábítószerek mennyiségét érintő szabályozása - Az Alkotmánybíróság döntést hozott | hírek | Jogi Fórum ﻿
Nem alaptörvény-ellenes a Btk. kábítószerek mennyiségét érintő szabályozása - Az Alkotmánybíróság döntést hozott
2017.11.10. Jogi Fórum / Alkotmánybíróság
Budapesti, pécsi és tatabányai bírók a Büntető Törvénykönyv egyes rendelkezéseinek megsemmisítését kezdeményezték az Alkotmánybíróságnál. Az indítványozó bírók előtt olyan, kábítószerrel kapcsolatos büntetőeljárások vannak folyamatban, amelyek során a nyomozó hatóság – többek között - AB-CHMINACA és MDMB-CHMICA nevű szintetikus cannabinoidokat foglalt le. A támadott szabályozás egyes kábítószerek „csekély”, „jelentős”, illetve „különösen jelentős” mennyiségének megállapítására vonatkozik. A Büntető Törvénykönyv szerint az említett szerek mennyiségét úgy lehet meghatározni, hogy a hatóanyag-tartalmat vizsgálva a „hozzá nem szokott fogyasztó átlagos hatásos adagjának” mértékét veszik alapul. Más kábítószerek esetében ezzel szemben a törvény konkrétan számszerűsíti a figyelembe veendő mennyiséget. Az indítvány szerint a támadott rendelkezés azáltal sérti a jogbiztonságot, hogy a jogalkalmazó számára kizárólag önkényes értelmezést tesz lehetővé. A „hozzá nem szokott fogyasztó” és „az átlagos hatásos adag” fogalmak tartalmát a jogalkalmazó orvosszakértő kirendelésével határozhatja meg.
Mindezekre tekintettel az Alkotmánybíróság elutasította a Büntető Törvénykönyvről szóló 2012. évi C. törvény 461. § (4) bekezdése alaptörvény-ellenességének megállapítására irányuló bírói kezdeményezéseket. A határozathoz Czine Ágnes alkotmánybíró különvéleményt csatolt. Az Alkotmánybíróság határozatának teljes szövege elérhető az Alkotmánybíróság honlapján.